Diari Oficial de la Generalitat Valenciana


Sumari del DOGV 4352, del 08-10-2002 (2002/10515)

Notificació als interessats i a Volson, SA.
-------------------------------------------

### Dades del document

Número de DOGV
:   4352

Data del DOGV
:   08-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/10540


Organisme emissor
:   Ajuntament d'Ibi

Tipus de document
:   Anunci

Notificació als interessats i a Volson, SA. [2002/S10325]
  
En compliment del que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 14 de gener, i intentada la notificació sense haver-se pogut practicar per resultar desconegut, i perquè Volson, SA prenga coneixement, es pública el següent:
  
En compliment de la resolució del tinent alcalde delegat de l'àrea d'Urbanisme i Obres de data 26 d'agost de 2002, es dicta Decret, el text íntegre del qual és el següent:
  
«Vist que s'ha acreditat en l'expedient que l'empresa Volson, SA, està realitzant obres que consistixen en la rehabilitació d'habitatge situat al carrer de Ramón y Cajal, número 14 per este promoguda per la qual ja ha obtingut llicència urbanística d'obra menor.
  
Vist que efectuada visita d'inspecció pels servicis tècnics municipals es constata que les obres que s'estan realitzant no s'ajusten a la llicència concedida.
  
I en compliment del que establixen els articles 184 i següents i 225 i següents del Text Refós de la Llei sobre el Règim del Sòl i Ordenació Urbana, aprovat per Reial Decret 1.346/1976, de 9 d'abril (LS 76), Reglament de Disciplina Urbanística (RDU), aprovat pel Reial Decret 2.187/1978, de 23 de juny i en el Reglament de Procediment per a l'exercici de la potestat sancionadora (RPPS), aprovat pel Reial Decret 1.398/1993, de 4 d'agost, resolc:
  
Primer. Suspendre immediatament l'execució de l'esmentada obra en aplicació de l'article 184 LS 76 i 15 del Reglament del Procediment per a l'exercici de la Potestat Sancionadora, i facultar a l'efecte la Inspecció Municipal d'Obres i Urbanisme perquè vigile el compliment d'esta mesura de caràcter provisional.
  
Segon. Suspendre els efectes de la llicència atorgada fins que no es remeta a l'Ajuntament el projecte realitzat per un tècnic competent de les obres que es pretenen realitzar.
  
Tercer. Requerir a l'interessat perquè en el termini de dos mesos, o el que establisca la legislació aplicable, comptadors des del sendemà de la notificació d'esta resolució, sol·licite la preceptiva llicència, i se li comunica que en cas contrari, s'acordarà l'expropiació o subjecció al règim de venda forçosa.
  
Quart. Contra el present acord que posa fi a la via administrativa, es podrà interposar amb caràcter potestatiu recurs de reposició davant l'alcalde en el termini d'un mes a partir del sendemà de la notificació. Igualment podrà interposar directament recurs contenciós administratiu davant el Tribunal Superior de Justícia de la Comunitat Valenciana, sala contenciosa administrativa en el termini de dos mesos comptadors a partir del sendemà de la notificació, sense perjudici de qualsevol altre que estime pertinent.
  
Cinqué. En el supòsit d'incompliment manifest del que s'ha acordat en el present Decret, s'elevaran les actuacions a l'òrgan judicial competent per a resoldre, amb la notificació prèvia als possibles interessats.
  
Sisé. Comunicar el present acord al cap de la policia local, a l'empresa constructora de les esmentades obres, al capatàs d'obres municipal i a l'interessat.»
  
Cosa que es comunica als efectes oportuns.